L’Agència Jove informa de la seua labor en el col·legi Juan XXIII
2025-07-24

L’Agència Jove continua treballant per informar els joves de Burjassot sobre totes les campanyes, cursos i projectes que ofereix, dedicats a la formació i a l’oci i el temps lliure dels joves. En aquest sentit, dos tècnics de l’Agència Jove visitaran pròximament el centre Juan XXIII de Burjassot, amb l’objectiu d’informar de tota la seua labor als alumnes de 3r i 4t de l’ESO. Les xerrades informatives tindran lloc en el centre el dilluns 3 de novembre i el dimecres 5 de novembre.

Els joves del Juan XXIII coneixeran així, de primera mà, projectes de formació com Anima’t, Red Conecta, Conecta Joven o Becamos, etc., així com projectes de voluntariat o altres opcions d’oci i temps lliure.